ఐతన్న

ఐతన్న వైయస్సార్ కడప జిల్లా అట్లూరు మండలం రెడ్డిపల్లె గ్రామానికి చెందిన ఒక సాధారణ వేటగాడు.

సాధించిన విషయం
1986 జనవరి 5వ తేదిన చలికాలంలో రాత్రి 2 గంటల సమయంలో  కడప జిల్లా అట్లూరు మండలం రెడ్డిపల్లె సమీపంలో లంకమల చిట్టడవిలో ఐతన్న వేటకు వెళ్ళాడు. ఆయన వేటాడుతుండగా కొత్తరకం పక్షుల జంట కనబడింది. రెండు వింతైన పక్షులు అతడి టార్చిలైట్‌ వెలుగులో మెరిశాయి. పొడవాటి కర్రకు ఉచ్చు తగిలించిన ఐతన్న వాటి దగ్గరకుపోయి మెడకు ఉచ్చులు బిగిద్దామనుకున్నాడు. ఓ పక్షి గిర్రున ఎగిరిపోయింది. అప్పటికే మంచులో తడిసి ముద్ద అయిన మరో పక్షి ఎగిరేందుకు తడిసిన రెక్కలు సహకరించక, పరిగెత్తే శక్తి లేక వేటగాడి ఉచ్చులో చిక్కింది. అప్పటి వరకూ భరత్ భూషణ్ లాంటి అధికారులు చెపుతున్న అరుదైన పక్షి అదే అయ్యిండవచ్చు అనుకున్నాడు. పోస్టర్లలోని పోటోతో ఈ పక్షులను పొల్చుకుని నిర్థారించుకున్నాడు. ఆ పక్షుల జంటలో ఓ పక్షిని అతి కష్టంమీద పట్టుకుని ఇంటికి తీసుకువెళ్ళాడు. ఆ పక్షి అంతరించిపోయిందనుకుంటున్న కలివికోడి. ఆయన ఆ పక్షిని అటవీ శాఖ అధికారులకు చూపించాడు. ఈ పక్షిని డాక్టర్‌ సలీం అలీ అనే శాస్త్ర వేత్త కలివికోడిగా దృవీకరించారు. దశాబ్దాల తరువాత ఈ అరుదైన పక్షిని గుర్తించిన ఐతన్నకు ప్రభుత్వం అటవిశాఖలో ఉద్యోగం ఇచ్చి సత్కరించింది.

కలివికోడిని పట్టుకున్న విధం అతని మాటల్లోనే

చిత్రమాలిక

మూలాలు

ఇతర లింకులు

వైఎస్‌ఆర్ జిల్లా